**KUNSTIÕPETUS**

**PÕHIKOOLI III ASTE (7.-9. KLASS)**

**Õppe- ja kasvatuseesmärgid**

Põhikooli kunstiõpetusega taotletakse, et õpilane:

1. oskab kasutada loova ning kriitilise mõtlemise ja probleemilahendamise oskusi loomingulises tegevuses, loovtöö ning uurimise ja refleksiooni käigus;
2. arendab oma loomingulisi võimeid, väärtustab isikupära ja erinevaid lahendusi;
3. katsetab mõtete, mõistete, kunstitehnikate ja uute meediumidega;
4. õpib tundma ja väärtustab nii ajaloolist kunstipärandit kui ka moodsat kunsti;
5. seostab kunsti, kultuuri, teaduse ja tehnoloogia arengut;
6. saab aru kunstist kui kultuuridevahelisest suhtluskeelest, teadvustab kultuurilist mitmekesisust ja nüüdiskunsti rolli ühiskonnas;
7. väljendab oma arvamusi ja teadmisi nii suuliselt kui ka kirjalikult, kasutades kunsti oskussõnavara;
8. tegutseb eetiliselt ja ohutult nii reaalsetes kui ka virtuaalsetes kultuurikeskkondades;
9. mõtestab esemelise ja ruumilise keskkonna ning disaininäidete esteetilisi, eetilisi, funktsionaalseid ja ökoloogilisi aspekte;
10. omab ülevaadet kunsti, disaini ning arhitektuuriga seotud elukutsetest ja ametitest.

**8. KLASS**

**Õpitulemused**

Õpilane

* tunnetab ja arendab teadlikult oma kunstialaseid võimeid
* loovülesannetes leiab isikupäraseid teostusvõimalusi, esitleb tulemusi ning põhjendab valikuid
* kasutab ideest lähtudes sihipäraselt mitmekesiseid visuaalseid väljendusvahendeid
* teadvustab kunsti rolli ühiskonnas

**Õppesisu ja -tegevused**

Kujutamis- ja vormiõpetus

* inimkeha proportsioonid
* inimese portree; grafiitpliiatsi abil võimalikult realistlikult näo omadusi edasi anda
* eristada toonide abil valgust ja varju

Kompositsiooni- ja perspektiiviõpetus

* kompositsiooni tasakaal erinevates ülesannetes
* joonestatud objektide täiendamine sobilike värvide abil
* ümbruskonna realistlik edasiandmine
* eristada erinevaid vaatenurki ja neid graafiliselt kujutada

Disain

* tööd joonlaua ja sirkliga
* joonistatud objekti täitmine punktide ja nende tiheduse abil; heleduse ja tumeduse eristamine

Vestlused kunstist

* praktiliste töödega alustades vestlused kunstnikust või stiilist

Loomingulised ülesanded

* kujutada etteantud ja vabalt valitud teemadel isikupäraseid töid

Tehnikad ja materjalid

* joonistamine grafiit-, vilt- ja värvipliiatsitega, õlipastellidega
* värvi- ja vanapaberi kasutamine kollaažitehnikas
* maalimine akvarell- ja/või guaššvärvidega

**Hindamine**

Hindamise eesmärk on anda õpilasele motiveerivat tagasisidet. Hindamisel on oluline tunnustada lahenduste erinevusi ja väärtustada õpilaste isikupära. Õpilane peab teadma, mida hinnatakse ning mis on hindamise kriteeriumid.